open-index/open-wikipedia-markdown huggingface dataset:
Soldier of Fortune (počítačová hra)

**Soldier of Fortune** (tiež známa pod skratkou ***SoF***) je akčná počítačová hra vytvorená spoločnosťou Raven Software a vydaná spoločnosťou Activision 27. marca 2000 pre Microsoft Windows. Hra používá modifikovaný engine Id Tech 2.

## Externé odkazy
* Soldier of Fortune na MobyGames (anglicky)

Kategória:Počítačové hry z 2000
Kategória:Počítačové hry
Kategória:Akčné počítačové hry a videohry
Kategória:First-person shooter
Kategória:Hry pre Windows
PHP-Fusion

**PHP-Fusion** je open source redakčný systém (CMS), ktorý je vyvíjaný v jazyku PHP. Obsah stránky sa ukladá do databázy MySQL a obsahuje veľmi jednoduchú administráciu, ktorá poskytuje ľahké zriadenie kvalitných webových stránok s jednoduchým ovládaním, s veľmi vysokou škálou ovládacích prvkov. V súčasnosti je prístupných 23 jazykových mutácií.

PHP-Fusion obsahuje systém pomocou ktorého dokážete spraviť profesionálny portál ale aj jednoduchý web.Vo svojom základe obsahuje množstvo funkcií ako články, vlastné stránky, ankety, fórum, fotoalbum...

Tento systém má v súčasnosti už aj mnoho vzhľadov tzv. templatov pomocou ktorých dokáže aj menej skúsený užívateľ spraviť profesionálny web.

Taktiež dokážete jednoducho nainštalovať rôzne rozšírenia a pomocou nich si dokážete prispôsobiť PHP-Fusion do takej podoby aká vyhovuje vám.

## Externé odkazy
* php-fusion.co.uk - oficiálne stránky projektu 
*Demo - PHP-Fusion demo 

Kategória:Redakčné systémy
Kategória:Slobodný softvér
Katedrála Notre-Dame

**Katedrála Notre-Dame** alebo **Katedrála Matky Božej** môže byť:
*Katedrála Notre-Dame (Amiens)
*Katedrála Notre-Dame (Chartres)
*Katedrála Notre-Dame (Laon)
*Katedrála Notre-Dame (Paríž)
*Katedrála Notre-Dame (Reims)
*Katedrála Notre-Dame (Štrasburg)
*Katedrála Notre-Dame (Tournai)

Notre-Dame
AmatFest

**AmatFest** bol nesúťažný festival zameraný na prezentáciu výhradne neprofesionálnych audiovizuálnych diel (hrané, experimentálne a animované filmy a videoklipy) od tvorcov z celého Slovenska a zahraničia formou videoprojekcie.

## História festivalu
Pri premiére festivalu v roku 2004 bolo premietnutých celkovo 26 filmov slovenskej a českej produkcie. V druhom ročníku (2006) bolo uvedených 22 filmov, ale až zo 4 krajín, a to zo Slovenska, Česka, Spojeného kráľovstva a Austrálie. Tretí ročník AmatFest-u predstavil slovenské, české, anglické, poľské a chorvátske filmy. Medzi filmovými blokmi vystúpili kapely ANYTIME z Dolného Kubína a CONTACT MO z Manchestru (UK). V rámci štvrtého ročníka boli uvedené slovenské, české, anglické, chorvátske, nemecké a estónske filmy a vystúpila kapela Spod Budína spolu s Robom Hulejom. Piaty, posledný ročník, sa konal v roku 2012.

## Charakteristika a ciele festivalu
Cieľovou skupinou projektu boli nielen fanúšikovia filmu, ale všetci milovníci alternatívnych foriem kultúrnych aktivít. Organizátori tiež dávali priestor amatérskych hudobníkom, ktorí sa prezentovali počas prestávok medzi filmovými blokmi, čím sa ešte viac rozširoval nekomerčný kultúrny rozmer akcie.

Účelom medzinárodnej prehliadky amatérskych filmov AmatFest bolo poukázať na skutočnosť, že vďaka bežne prístupným moderným technológiám sa v dnešnej dobe dajú amatérskymi tvorcami vytvoriť vysokokvalitné audiovizuálne diela. Jedným z hlavných cieľov festivalu bolo vznik takýchto diel podporiť a spopularizovať.

## Externé odkazy
* CONTACT MO 

Kategória:Filmové festivaly na Slovensku
Strapačka

**Strapačka** môže byť:

*haluška zo zemiakového cesta, pozri pod haluška
*kapustová haluška, pozri pod kapustové halušky
*v biológii:
**slovenský názov rodov húb *Ramaria* a *Phaeoclavulina*, starší názov: kuriatka, pozri Ramaria a Phaeoclavulina
**zastarano: kel kučeravý (presnejšie: *Brassica oleracea* var. *sabellica* a/alebo *Brassica oleracea* var. *selenisia*), pozri pod kel kučeravý (sabellica)

## Referencie
Výmena

**Výmena** môže byť:
*nahradenie
*zamenenie, vystriedanie, danie jednej veci/osoby za inú
*vzájomné poskytnutie niečoho rovnakého druhu
*v ekonómii: pozri výmena (ekonómia)
*vo financiách: swap (derivát)
*v šachu: vzájomné vylúčenie, vzatie figúr rovnakej hodnoty v hre, pozri výmena (šach)
*v stavebníctve: priečna hrada upevňujúca pozdĺžne hrady, ktoré sú prerušené (napr. pri komíne), pozri výmena (stavebníctvo)
*na železnici: pohyblivá časť výhybky, ktorá umožňuje spojenie dvoch koľají a prechod vlaku z jednej koľaje na druhú, pozri výmena (výhybka)
Komercia

**Komercia** môže byť:
*obchodná činnosť, obchodovanie
*hovorovo: záležitosť zameraná predovšetkým na obchodnú stránku, zisk (t. j. vlastne na módnu páčivosť)
Rozdeľovanie (ekonómia)

**Rozdeľovanie** je moment spoločenského reprodukčného procesu, ktorý sprostredkúva spojenie medzi výrobou a spotrebou tým, že dochádza v ňom k vzniku podielov jednotlivých spoločenských tried, vrstiev, oblastí, odvetví, podnikov, skupín a jednotlivcov na živej a zhmotnenej práci v spoločenskej výrobe.

Kategória:Makroekonómia
Kategória:Mikroekonómia
Kategória:Podniková ekonomika
Joseph Henry Engle

**Joseph Henry „Joe“ Engle** (* 26. august 1932, Chapman, Kansas, USA – † 10. júl 2024, Houston, Texas) bol americký astronaut z programov Apollo a letov s raketoplánmi (Shuttle Mission).

## Životopis
Po základnej a strednej škole v roku 1955 vyštudoval kansaskú univerzitu (*University of Kansas*) s diplomom leteckého inžiniera. Ďalšie vzdelanie získal v pilotnej škole pri americkej základni Edwards Air Force Base v Kalifornii, ukončil ju v roku 1963. Už pod hlavičkou NASA v rámci programu X-15 absolvoval 16 letov na palube raketového lietadla vo výškach nad 50 km nad Zemou. V roku 1966 nastúpil do piatej skupiny budúcich kozmonautov. Bol pilotom v záložnej posádke Apollo 14. Po ukončení programu Apollo sa zaškolil na lety raketoplánov, stal sa z neho plukovník amerického vojenského letectva.

Bol ženatý a mal dve deti, používal prezývku Joe.

## Lety do vesmíru
Druhý testovací let raketoplánu Columbia v roku 1981 absolvoval Joe Engle spoločne s Richardom Trulym. Štartovali z mysu Canaveral na Floride, Zem obleteli 36 krát, kvôli poruchám batérií pristáli na základni Edwards v Kalifornii predčasne.

O štyri roky neskôr letel ako veliteľ na raketopláne Discovery. Štart aj pristátie prebehlo na rovnakých miestach, ako pri prvom lete. Na palube boli kozmonauti pplk. Richard Covey, William Fisher, James van Hoften a John Lounge. Pätica kozmonautov počas sedemdenného letu vypustila na obežnú dráhu tri družice: ASC-1, AUSSAT 1 a Leasat 4. Potom na obežnej dráhe kontaktovali nefunkčnú družicu Leasat 3 a dokázali ju oživiť. Tým splnili všetky úlohy letu.

Bol 104. človek vo vesmíre. Počas svojich dvoch letov v ňom strávil 9 dní.

* STS-2, Columbia (12. november 1981 – 14. november 1981)
* STS-51-I, Discovery (27. august 1985 – 3. september 1985)

### Po letoch
V roku 1993 mal hodnosť generálmajora a odišiel z NASA k spoločnosti Air National Guard ako konzultant (vo veku 61 rokov).

## Referencie

## Literatúra
* 

## Iné projekty

## Externé odkazy
* Oficiálny životopis na stránkach NASA 
* Engle, J.H. v Malej encyklopédii kozmonautiky 
* Joseph Engle v encyklopédii SPACE-40 

Kategória:Osobnosti z Kansasu
Kategória:Kozmonauti USA
Kategória:Letci USA
Kategória:Testovací piloti USA
Kategória:Inžinieri USA
Kategória:Leteckí konštruktéri USA
Kategória:Príslušníci United States Air Force
Kategória:Program Apollo Applications
Kategória:Program Apollo
Kategória:Osobnosti NASA
Kategória:Absolventi University of Kansas
Kupolový hrob

thumb|Rez tolosom (Atreova pokladnica)
thumb|Dromos - vstup do Atreovej pokladnice
**Kupolový hrob** alebo **kupolová hrobka** alebo **tolos** je väčšia hrobka v tvare kopuly z obdobia bronzovej doby Stredomoria, predovšetkým z minojskej kultúry a mykénskej kultúry.

## Mykénsky kupulový hrob
Kopulový hrob sa používal v Mykénach na pochovávanie v čase od 16. do 13. storočia pred Kr. Kopulové hroby sa vyvinuli z komorových hrobov. Mali kruhový pôdorys (s priemerom často aj 15 m), okolo pohrebnej komory bola vybudovaná stena z kameňov. Jednotlivé vrstvy boli na seba kladené tak, že vždy vyššia vrstva bola posunutá do stredu až sa na vrchole spojili posledným kamenným kvádrom (tzv. nepravá klenba). Hroby sa vyhĺbili do kopca, k hrobu viedla cesta (dromos), po oboch stranách obložená kameňmi. Vchod k ceste označovali dva stĺpy, spojené hore priečnym trámom. 

Väčšina kopulových hrobov bola vykradnutá už v staroveku. Tradovalo sa, že v nich boli uložené pokladnice, preto sa jednotlivé hrobky, nájdené v Mykénach označujú ako Atreova pokladnica (priemer 14,60 m, výška 13,30 m, vchod bol vysoký 5,40 m a široký 2,70; dromos bol dlhý 36 m a široký 6m) alebo Klytaimestrina pokladnica. 

Kupolové hrobky sa okrem Mykén našli napr. v Orchomene v Boiótii v strednom Grécku, v navarinskom zálive v Messénii na západe Peloponézu, vo Vafiu v Lakónii. Celkovo je dnes známych takmer 70 kopulových hrobov mykénskeho typu.

## Literatúra
* BARTONĚK, Antonín: Zlaté Mykény. Praha 1983

Kategória:Pohrebné stavby
Kategória:Minojská kultúra
Kategória:Mykénska kultúra
Kategória:Hroby
Mario Giordana

**Mario Giordana** (* 16. január 1942, Barge, Taliansko) je taliansky rímskokatolícky arcibiskup titulárneho sídla Minora a emeritný apoštolský nuncius na Slovensku 

## Životopis
Kňazskú vysviacku prijal 25. júna 1967 a bol kňazom diecézy Saluzzo v Taliansku. Od roku 1976 je v diplomatickej službe Svätej Stolice. Pôsobil na apoštolskej nunciatúre v Indonézii, Švajčiarsku, Francúzsku, Rakúsku a Taliansku. Dňa 27. apríla 2004 bol pápežom sv. Jánom Pavlom II. vymenovaný za apoštolského nuncia na Haiti a titulárneho arcibiskupa z Minory. Biskupskú konsekrácia prijal 29. mája 2004 z rúk štátného sekretára Vatikánu kardinála Angela Sodana

Dňa 15. marca 2008 bol pápežom Benediktom XVI. vymenovaný za apoštolského nuncia v Slovenskej republike. Na Slovensko pricestoval 21. mája 2008 na bratislavské letisko, kde ho privítal predseda Konferencie biskupov Slovenska a spišský biskup František Tondra, bratislavský arcibiskup metropolita Stanislav Zvolenský, trnavský arcibiskup Ján Sokol a najbližší spolupracovníci. Poverovacie listiny odovzdal prezidentovi SR Ivanovi Gašparovičovi 4. júna 2008. V rámci diplomatického zboru pre Slovenskú republiku sa stal doyenom, ktorý reprezentuje všetkých ostatných diplomatov. Prvú svätú omšu s biskupmi Slovenska a veriacimi celebroval 4. júna 2008 v Katedrále sv. Martina v Bratislave. 

Dňa 1. apríla 2017 Svätý Otec František prijal rezignáciu z dôvodu dovŕšenia 75. roku života a za jeho nástupcu vymenoval talianskeho arcibiskupa Mons. Giacoma Guida Ottonella, predtým apoštolského nuncia v Ekvádore. Dňa 2. mája 2017 slávil Mons. Mario Giordana ďakovnú svätú omšu za 9 rokov pôsobenia na Slovensku a 40 rokov v diplomatických službách Svätej stolice v Bazilike Narodenia Panny Márie v Marianke pri Bratislave so slovenskými biskupmi, kňazmi, zasvätenými a veriacimi.

Svätý Otec František ho dňa 4. októbra 2017 vymenoval za člena *Kongregácie pre evanjelizáciu národov* v Rímea dňa 15. decembra 2018 za člena *Kongregácie pre kauzy svätých*.

## Referencie

## Externé odkazy
* Mario Giordana na stránke Konferencie biskupov Slovenska

Kategória:Vatikánski diplomati
Kategória:Talianski rímskokatolícki biskupi
Kategória:Apoštolskí nunciovia na Haiti
Kategória:Apoštolskí nunciovia na Slovensku
Šachtový hrob

**Šachtový hrob** je pravouhlá, do skalného podkladu vytesaná alebo kameňom vyložená hrobová jama - šachta. Najznámejšie šachtové hroby pochádzajú z Mykén z obdobia prelomu stredného a neskorého heladského obdobia a z Alacahöyüku (Alaca Hüyük) v Turecku.

## Mykénske šachtové hroby
Boli to vyhĺbené jamy, dolu vyložené menšími plochými kameňmi a obložené kamennými doskami. Mŕtveho uložili na dno pohrebnej jamy (pravdepodobne na kožušine), okolo bola uložená pohrbená výbava. Na vrchu boli položené drevené trámy, na nich ďalšie kamenné dosky a všetko bolo zasypané zeminou. Miesto hrobu bolo označené kamennou stélou aj dva mestre vysokou, s reliéfnou výzdobou. 

V roku 1876 objavil archeológ Heinrich Schliemann hrobový okruh A, ktorý ležal vnútri hradieb vpravo od hlavnej brány. Bolo tam šesť hrobov, v ktorých bolo pochovaných 19 osôb – 9 mužov, 8 žien a dve deti. Hroby boli rozložené v kruhu o priemere 27,5 metrov. Osoby, ktoré boli pochované, patrili k významným osobnostiam Mykén, ako dosvedčuje pohrebná výzdoba.

Pohrebnú výbavu tvorili zlaté masky, vytepané z jemného zlatého plechu a položené na tvárach mŕtvych mužov, ďalej boli v hroboch uložené bronzové zbrane, vykladané zlatom a striebrom, šperky (čelenky, náramky, prstene), skrinky, poháre. Celkovo sa v hroboch našlo takmer 14 kg zlata. Hroby pochádzali z rokov 1600 – 1450 pred Kr. 

Keď Heinrich Schliemann objavil hroby a videl ich bohatú pohrebnú výzdobu, v nadšení ich prisúdil mykénskemu kráľovi Agamemnónovi a jeho druhom, ktorých zavraždila Klytaimestra so svojím milencom Aigisthom po návrate mykénskeych bojovníkov z trójskej vojny. V skutočnosti sú hroby staršie o 250 až 400 rokov.

V roku 1951 bol pred hradbami Mykén objavený hrobový okruh B, v ktorom bolo 21 hrobov. Pochádzali z rokov 1650 – 1550. Len dve tretiny hrobov boli šachtové, ostatné boli jednoduché hrobové jamy. Posmrtnú výbavu tvorila keramika, zlaté a strieborné nádoby, bronzové meče a dýky, hroty oštepov, zbrane z obsidiánu a kameňa, maska z elektrónu, pečatidlo z ametystu a miska z horského krištáľu.

## Literatúra
* BARTONĚK, Antonín: Zlaté Mykény. Praha 1983

Kategória:Staroveké Grécko
Kategória:Archeológia
Kategória:Hroby
Kutscherfeldov palác

**Kutscherfeldov palác** je najmenší rokokový palác v Bratislave na rohu Sedlárskej ulice 7 a Hlavného námestia 7 postavený v roku 1762 na mieste troch starších domov. Palác dal postaviť Leopold von Kutscherfeld, správca cisárskych majetkov v Mosonmagyaróvári. Neskôr ho predal grófovi Imrichovi Eszterházymu. V objekte dnes sídli veľvyslanectvo Francúzska a Francúzsky inštitút.
V tomto dome podľa pamätnej tabule z roku 1959 žil a pracoval slávny ruský skladateľ a klavirista Anton Grigorievič Rubinštejn (1829 – 1894).

Je to trojpodlažná budova štvorkrídlovej dispozície okolo stredného dvora. Nad portálom paláca nie je umiestnený erb ani jedného z majiteľov paláca.  
Palác vznikol v roku 1762 na mieste dvoch stredovekých parciel (podľa niektorých zdrojov 3 domov) s použitím muriva z predchádzajúcich stavieb. Domy boli okolo roku 1600 spojené a časti suterénu boli zaklenuté na stredný stĺp. Po prestavaní domu na palác bol ten vyzdobený architektonickými a výtvarnými detailmi, reprezentačným schodiskom s dekoratívnymi mrežami. Autorom projektu bol pravdepodobne Jakub Fellner z Fellenthalu, ktorému sa pripisuje aj autorstvo architektonického návrhu kaštieľa v Častkovciach.

Starý meštiansky dom mal na konci 17. storočia a v prvej polovici 18. storočia niekoľko majiteľov, ktorí si svoje podiely v dome navzájom predávali. V roku 1679 predal Ján Wulpinusz a jeho manželka Rosina (rod. Radingerová) svoj podiel domu Jozefovi Segnerovi a jeho manželke Anne (rod. Ernyeyovej) za 2 000 forintov. V roku 1700 bol Jozef Segner už majiteľom väčšej časti domu. Ďalší významný medzník v dejinách tohto objektu predstavuje 17. september 1711, kedy lekárnik Ján Juraj Peltz odkúpil za 900 forintov Gottmanovu čiastku domu. Peltz pokračoval v aktivite – v roku 1716 mu svoju časť domu predala Zuzana Puschová za 1 000 forintov a 23. marca 1719 mestský sudca Jozef Segner za 4 000 forintov. Napokon sa v roku 1722 celý dom stal vlastníctvom Jána Juraja Peltza, ktorý ho v roku 1746 predal lekárnikovi Jánovi Tomášovi Stellingovi za 10 000 zlatých. Od Stellinga dom odkúpil mešťanosta Kutscherfeld – Podevin, ktorý dom prestaval na rokokový palác. Vo vlastníctve rodiny Kutscherfeld – Podevin bol palác až do konca 18. storočia. V roku 1813 ho odkúpil gróf Imrich Esterházy a rodina Esterházy vlastnila palác až do konca 19. storočia.

Leopold von Kutscherfeld bol vplyvný správca magyaróvárskych majetkov. šľatchtickýktitul a erbovú listinu mu udelila 1. februára 1763 Mária Terézia. Roku 1760 bol Leopold von Kutscherfeld členom Uhorskej komory a riaditeľom pokladnice v Mosonmagyaróvári.

left|150px|Pamätná tabuľa na paláci
center|150px 
## Referencie

## Iné projekty

Kategória:Paláce v Bratislave
Kategória:Barokové stavby na Slovensku
Kategória:Rokokové stavby na Slovensku
Kategória:Architektúra z 1762
Pôdny horizont

[thumb|right|180px|[Pôdny profil so základnými pôdnymi horizontami:
O – organický horizont,
A – humusový horizont,
B – iluviálny horizont,
C – materská hornina.]]
**Pôdny horizont** je označenie vrstvy pôdy, ktorá má určité charakteristické chemické a fyzikálne vlastnosti. Súbor pôdnych horizontov tvorí pôdny profil.

## Externé odkazy
* Mapa zrnitostí pôd v SR v horizonte A
* Mapa zrnitostí pôd v SR v horizonte C
* Online mapa
* Atlas pôd
* Web geology.sk

Kategória:Pedológia
Kosáková ulica

**Kosáková ulica** (do roku 1950 **Veterná ulica**) bola ulica v Bratislave, mestskej časti Petržalka, miestnej časti Ovsište. 

Súčasný názov získala 20. decembra 1950 premenovaním Veternej ulice (predtým Školskej ulice), kedy sa odstraňovali duplicitné pomenovania ulíc, ktoré sa v Bratislave vyskytovali po roku 1946 pripojením viacerých obcí k mestu. Ulica zanikla v roku 1982 následkom asanácie.
Na jej mieste stojí budova Ekonomickej univerzity z jednej strany, z druhej strany je budova bývalej ZDŠ Ovsište, pre triedy 1 až 5. Táto budova bola postavená roku 1938.

## Referencie

Kategória:Zaniknuté ulice v Petržalke
Verejný činiteľ

**Verejný činiteľ** je osoba, ktorá pôsobí ako štátny funkcionár alebo úradník; osoba pracujúca vo verejnej službe. Pojem štátna služba je užší a zahŕňa len osoby pracujúce v štátnych orgánoch, respektíve osoby pracujúce podľa zákona o štátnej službe.
Verejná služba zahŕňa aj mnoho ďalších funkcií, a to predovšetkým funkcie volené a delegované v závislosti od výsledkov volieb. 

## Verejný činiteľ podľa Trestného zákona
Na účely Trestného zákona (č.300/2005 Z.z.) sú verejnými činiteľmi:

* prezident SR, poslanec NR SR, poslanec EP
* člen vlády, sudca ÚS SR, sudca, prokurátor
* iná osoba zastávajúca funkciu v orgáne verejnej moci
* osoba v služobnom pomere
* príslušník ozbrojených síl
* starosta, predseda VÚC, poslanec orgánu územnej samosprávy
* štátny zamestnanec alebo zamestnanec orgánu štátnej správy, územnej samosprávy alebo iného štátneho orgánu
* osoba, ktorá vykonáva pôsobnosť v rámci právnickej osoby, ktorej zákon zveruje právomoc rozhodovať v oblasti verejnej správy, 
* notár, súdny exekútor
* člen lesnej stráže, vodnej stráže, rybárskej stráže, poľovníckej stráže, stráže prírody alebo osoba, ktorá má oprávnenie člena stráže prírody, ak sa podieľa na plnení úloh spoločnosti a štátu a používa pritom právomoc, ktorá mu bola v rámci zodpovednosti za plnenie týchto úloh zverená

Slovenské právo, ale aj bežná reč rozlišuje tiež užší pojem ústavný činiteľ.

Kategória:Verejná správa
Kategória:Právo
Kategória:Politológia
Kategória:Sociológia
Ústavný činiteľ

**Ústavný činiteľ** je vo všeobecnosti osoba, ktorá vykonáva funkciu s právomocou, pôsobnosťou, v zložení a forme ustanovenia do funkcie ako to upravuje Ústava Slovenskej republiky.

Takými osobami v ústave sú (v poradí):

* predseda a podpredseda Najvyššieho kontrolného úradu (čl.61)
* poslanci obecného zastupiteľstva a zastupiteľstva VÚC, starosta obce, predseda VÚC (čl.69)
* poslanec NRSR (čl.73-čl.81)
* prezident SR (čl.101)
* členovia vlády- predseda, podpredseda a ministri (čl.108 a nasl.)
* sudcovia ÚSSR (čl.134-čl.138)
* sudcovia (čl.141 a nasl.)
* prokurátori (čl.149 a nasl.)- tu však ústava prenecháva vymedzenie kompetencie a ustanovovanie do funkcie na zákon o prokuratúre ( Zákon č. 153/2001 Z. z.)
* verejný ochranca práv (čl.151a)

## Pojem "ústavný činiteľ a vyšší štátny funkcionár" v rokoch 1995 – 2004
Osobitnú definíciu pojmu ústavný činiteľ (legálnu definíciu) bolo možné nájsť v ústavnom zákone o konflikte záujmov (č.119/1995 Z.z.) účinnom v rokoch 1995 až 2004. Tento zákon spájal používal pojem "ústavný činiteľ a vysoký štátny funkcionár" (teda spájal dva pojmy do jedného), ktorý definoval ako:

* prezident SR
* poslanec NR SR
* člen vlády SR
* predseda NKÚ a jeho podpredseda
* sudca ÚS SR
* predseda NS SR a jeho podpredseda
* generálny prokurátor SR a jeho námestník
* vedúci Kancelárie prezidenta SR
* vedúci Kancelárie NR SR
* vedúci ústredného orgánu štátnej správy, ktorý nie je členom vlády Slovenskej republiky
* štátny tajomník
* člen Bankovej rady NBS
* riaditeľ Slovenskej informačnej služby

Funkciu vykonávanú "ústavnými činiteľmi a vysokými štátnymi funkcionármi" zákon označoval ako "štátna funkcia".

Tento zákon bol nahradený zákonom č. 357/2004 Z.z., v ktorom bol vyššie uvedený termín nahradený termínom verejný funkcionár, ktorý však zahŕňa oveľa viac funkcií ako vyššie uvedený termín.


Kategória:Verejná správa
Kategória:Ústavné právo
Kategória:Politológia
Kategória:Sociológia
Nixonova doktrína

[thumb|right|240px|'''[Richard Nixon|Richard Milhous Nixon**]]
**Nixonova doktrína** alebo **Doktrína z Guamu''' vznikla na tlačovej konferencii v Guame 25. júla 1969 v prejave vtedajšieho prezidenta Spojených štátov amerických Richarda Nixona, na ktorej Nixon vyhlásil, že Spojené štáty od tej chvíle očakávajú od svojich spojencov, že sa sami postarajú o svoju vojenskú obranu. Doktrína mala presadiť myšlienku, že dosahovanie mieru je možné vytváraním priateľských vzťahov s americkými spojencami.

V novembri toho roku doktrínu špecifikoval v prejave národu v súvislosti s vojnou vo Vietname takto:
* Spojené štáty sa budú pevne držať svojich zmluvných záväzkov
* Spojené štáty zabezpečia štít v prípade, že jadrová mocnosť ohrozí slobodu národa, spojenca Spojených štátov, alebo národa, ktorého prežitie je kľúčové pre bezpečnosť Spojených štátov
* v prípadoch iného typu agresie, zabezpečia Spojené štáty vojenskú a ekonomickú pomoc ak o to budú požiadané v zmysle svojich medzinárodných záväzkov. Budeme ale predovšetkým dbať o to, aby národ priamo ohrozený agresiou prevzal zodpovednosť za zabezpečenie armádnych síl pre svoju obranu.   
Doktrína smerovala predovšetkým k zamedzeniu neefektívnej vojenskej angažovanosti USA vo svetle vtedy prebiehajúcej vojny vo Vietname. Doktrína sa realizovala napríklad pomocou Iránu a Saudskej Arábii na zabezpečenie stability v regióne Perzského zálivu. Súčasnými médiami býva dávaná do protikladu k doktríne Bushovej administratívy.

Kategória:Dejiny USA
Tolos

**Tolos** môže byť:
*stavba kruhového pôdorysu, obyčajne s kužeľovitou strechou, rozličnej funkcie (napr. zásobáreň, pamätník, chrám, hrob)
*v gréckej (a čiastočne rímskej) antike: sakrálna stavba kruhového pôdorysu
*v archeológii aj: 
**v bronzovej dobe: kupolový hrob
**v gréckej antike: kruhová stavba s celou, stĺpovou chodbou a kužeľovitou strechou, pozri napr. tolos v Delfách (dva), tolos na agore v Aténach, Lysikratov chéregický pamätník, tolos v Epidaure, Filippeion v Olympii, Arsinoeion na Samotráke
Drenthe (provincia)

**Drenthe** je holandská provincia v severovýchodnej časti krajiny. Hlavným mestom je Assen. Susedí s provinciami Overijssel na juhu, Frízsko na západe, Groningen na severe a s Nemeckom na východe.

## Iné projekty

## Externé odkazy
* Oficiálne stránky provincie
Limbursko (holandská provincia)

**Limbursko** alebo **Limburg** je najjužnejšia z dvanástich holandských provincií. Hlavným mestom je Maastricht. Susedí s Belgickom na západe, Nemeckom na východe a s provinciami Severný Brabant a Gelderland na severe. Obyvatelia tejto provincie hovoria po limbursky. Týmto jazykom hovorí zhruba 1,6 milióna ľudí v Holandsku, Belgicku a Nemecku.

## Iné projekty

## Externé odkazy
* Oficiálne stránky provincie (v holandčine)

Kategória:Provincie v Holandsku
Majstrovstvá sveta v ľadovom hokeji 2008

**Majstrovstvá sveta v ľadovom hokeji 2008** boli 72. majstrovstvá sveta v ľadovom hokeji, konali sa kanadských mestách Québec a Halifax v dňoch 2. až 18. mája 2008.

Boli to prvé majstrovstvá v Kanade a od roku 1962, kedy bol hostiteľom americký štát Colorado, prvé majstrovstvá konané mimo Európy. Majstrom sveta sa stalo Rusko, ktoré zdolalo Kanadu 5:4 po predĺžení a získalo prvý titul po 15 rokoch. Šampionát mal veľký divácky úspech. Slovensko na tomto turnaji hralo o záchranu, keď v základnej skupine skončilo na poslednom mieste, pričom sa stalo obeťou dvoch podvodov.

V základnej skupine sme síce na úvod porazili Nórov hladko 5:1 a rovnakým pomerom zdolali aj Fíni Nemcov, avšak v nasledujúcom zápase naši reprezentanti podľahli Nemecku 2:4. Za Nemcov však neoprávnene nastúpil potrestaný hráč v drese iného hráča a dokonca prihral na gól, za čo však IIHF potrestala hráča a výsledok duelu nechala nezmenený. V kombinácii s tým, že Nóri dokázali získať proti Fínom bod a Fíni našich hokejistov v záverečnom zápase zdolali tesne 3:2, Nemci už pred svojím posledným zápasom proti Nórom vedeli, že im postup neujde ani v prípade prehry. Nefér systém turnaja vtedy totiž umožňoval hrať posledné kolo základnej časti v rozdielnom čase, čím postavil Nórov a Nemcov voči Slovákom do výhody. Nemci zápas Nórom pustili a takto vypoklonkovali Slovensko do skupiny o záchranu.

## Štadióny

## Základné skupiny
### Skupina A

#### Zápasy skupiny A
Všetky časy sú lokálne (UTC-4).

### Skupina B

#### Zápasy skupiny B
Všetky časy sú lokálne (UTC-3).

### Skupina C

#### Zápasy skupiny C
Všetky časy sú lokálne (UTC-3).

### Skupina D

#### Zápasy skupiny D
Všetky časy sú lokálne (UTC-4).

## Osemfinálové skupiny
### Skupina E

Výsledky zo základných skupín s kvalifikovanými mužstvami sa preniesli do osemfinálovej skupiny.

#### Zápasy skupiny E
Všetky časy sú lokálne (UTC-4).

### Skupina F

Výsledky zo základných skupín s kvalifikovanými mužstvami sa preniesli do osemfinálovej skupiny.

#### Zápasy skupiny F
Všetky časy sú lokálne (UTC-4).

## Skupina o záchranu
Mužstvá, ktoré skončili na poslednom mieste v základných skupinách hrali o udržanie v najvyššej kategórii, hralo sa na dve víťazné stretnutia.

### Skupina G
#### Zápasy skupiny G1
Všetky časy sú lokálne (UTC-4).

#### Zápasy skupiny G2
Všetky časy sú lokálne (UTC-3).

## Play-off
### Pavúk

### Štvrťfinále
Všetky časy sú lokálne (Quebec: UTC-4, Halifax: UTC-3).

### Semifinále
Všetky časy sú lokálne (UTC-4).

### Zápas o bronz
Všetky časy sú lokálne (UTC-4).

### Finále
Všetky časy sú lokálne (UTC-4).

## Konečné poradie

## Referencie

## Externé odkazy
* Oficiálna stránka IIHF

Kategória:Majstrovstvá sveta v ľadovom hokeji

Kategória:Ľadový hokej v 2008
Kategória:Ľadový hokej v Kanade
Kategória:Športové podujatia v Kanade
Kategória:2008 v Kanade
Kategória:Šport v Halifaxe (Nové Škótsko)
Kategória:Šport v Quebecu (meste)
Malahide

**Malahide** (ír. *Mullach Íde*) je mesto vo východnej časti Írska, v grófstve Fingal. Žije tu 14 939 obyvateľov (2006) a je súčasťou dublinskej aglomerácie.

Je to prístavné mesto lokalizované  SSV od centra Dublinu na brehu rozsiahleho estuára rieky Broad Meadow Water. Leží na križovatke ciest R106, R107 a R124, medzi mestami Swords ( na západ), Portmarnock ( na juhovýchod) a obcou Kinsaley ( na juh). Mesto sa tiež nachádza na hlavnej železničnej trati Dublin (Connoly Station) - Belfast, pričom na miestnej železničnej stanici končia niektoré linky dublinskej rýchlodráhy DART.

V súčasnosti mesto zaznamenáva rozsiahly rast a je jedným zo satelitných sídiel Dublinu. Je považované za jedno z najbohatších dublinských predmestí a má najnižšiu mieru nezamestnanosti zo všetkých írskych miest.

Najznámejšou dominantou je zámok Malahide Castle, z ďalších pozoruhodností je to stredoveká studňa sv. Silvestra. V meste tiež stojí rozsiahla lodenica určená na rekreačné účely. Časť pobrežia estuáru je vyhlásená za prírodnú rezerváciu s ochranou vodného vtáctva.

K najznámejším obyvateľom Malahide patria v súčasnosti spevák Ronan Keating a herci Brendan Gleeson a Stephen Rea.

Kategória:Mestá v grófstve Fingal
Portmarnock

**Portmarnock** (ír. *Port Mearnóg*) je mesto vo východnej časti Írska, v grófstve Fingal. Žije tu 7 973 obyvateľov (2006) a je súčasťou aglomerácie Dublinu.

Je to prístavné mesto na pobreží Írskeho mora vzdialené  severovýchodne od centra Dublinu. Leží na ceste R106,  juhovýchodne od mesta Malahide a neďaleko hlavnej železničnej trate Dublin Connolly Station - Belfast, pričom v železničnej stanici zastavujú súpravy dublinskej rýchlodráhy DART. S Dublinom ju spájajú autobusové linky č. 32, 42, 102, 105, 142 a 230. 

Portmarnock je prímorským letoviskom a rekreačným centrom s viacerými plážami a golfovými areálmi. Na pobrežnej ceste do susedného Malahide stojí tzv. Martello tower, malá pobrežná pevnosť s kruhovým pôdorysom.

Kategória:Mestá v grófstve Fingal
Donabate

thumb|Kostol
**Donabate** (ír. *Domhnach Bat*) je mesto vo východnej časti Írska, v grófstve Fingal. Žije tu 5 499 obyvateľov (2006) a je súčasťou dublinskej aglomerácie.

Mesto leží na malom polostrove vybiehajúcom do Írskeho mora medzi estuármi riek Rogerstown na severe a Broad Meadow Water na juhu. Nachádza sa  SSV od centra Dublinu na ceste R126 medzi Swordsom a Portraine, a tiež na hlavnej železničnej trati Dublin (Connoly Station) - Belfast.

V okolí mesta sa nachádza niekoľko golfových klubov.

Kategória:Mestá v grófstve Fingal
Prétor

**Prétor** (lat. praetor < prae-itor = idúci vpred) je jeden z dvoch (jeden čas až ôsmich) najvyšších rímskych úradníkov v období rímskej republiky.

Od roku 367 pred Kr. sa právomoc prétorov vzťahovala na otázky poriadku a práva v hlavnom meste. Praetor urbanus riešil prípady medzi plnohodnotnými občanmi a praetor peregrinus prípady týkajúce sa cudzincov.

Po svojom zvolení vždy pred nastúpením do úradu vyhlasoval, akými zásadami sa bude pri súdení riadiť. Prétor mohol byť poverený aj vojenskou úlohou. Po uplynutí úradného roka spravovali ako proprétori niektorú provinciu. Počet prétorov bol niekoľkokrát aj krátko zvýšený a v 2. storočí ich bolo osem. Od roku 337 pred Kr. sa prétormi mohli stať aj plebejci.

Kategória:Staroveký Rím
Majstrovstvá sveta v ľadovom hokeji 2009

[right|thumb|Interiér PostFinance Areny v [Bern (mesto)|Berne]]

**Majstrovstvá sveta v ľadovom hokeji 2009** boli najvyššou hokejovou súťažou Medzinárodnej hokejovej federácie, ktoré sa konali vo švajčiarskych mestách Bern a Kloten od 24. apríla do 10. mája 2009. Švajčiarsko bolo hostiteľom majstrovstiev sveta už po desiatykrát. Zápasy sa odohrávali v PostFinance Arene a v Zurich-Kloten Stadium.

## Štadióny

## Zoznam rozhodcov
### Hlavní rozhodcovia

## Základné skupiny

### Skupina A

### Skupina B

### Skupina C

### Skupina D

## Osemfinálové skupiny
Do osemfinálových skupín si tímy postupujúce zo skupín prenášajú body zo zápasov súperov, ktorí s nimi postúpili.

### Skupina E
 

### Skupina F

## Skupina o udržanie

## Play-off
### Pavúk

### Štvrťfinále

### Semifinále

### Zápas o 3. miesto

### Finále

## Konečné poradie

## Referencie

## Externé odkazy
* Oficiálna stránka IIHF

Kategória:Majstrovstvá sveta v ľadovom hokeji

Kategória:Ľadový hokej v 2009
Kategória:Ľadový hokej vo Švajčiarsku
Ľadový hokej
Kategória:2009 vo Švajčiarsku
Kategória:Šport v Berne
Kategória:Šport v Klotene
Swords

**Swords** (ír. *Sord*) je mesto vo východnej časti Írska, v grófstve Fingal (predtým Dublin). Žije tu 33 998 obyvateľov (2006) a od roku 2001 je administratívnym strediskom grófstva Fingal. Je satelitným mestom Dublinu, leží v jeho aglomerácii.

Leží  severne od centra Dublinu, pri diaľnici M1 a na križovatke ciest R106, R125 a R132. Najbližšia železničná stanica je v Malahide,  na východ. Mestom preteká rieka Ward, ktorá sa na severnom okraji intravilánu vlieva do Broad Meadow River. 

K historickým pamiatkam patria najmä zámok Swords Castle, opátstvo Swords Abbey a tzv. Okrúhla veža (Round Tower). Vo Swords bolo vybudované veľké nákupné centrum - Pavilions shopping centre s multikinom.

Mesto má veľmi dobré autobusové spojenie so susedným Dublinom, s ktorého centrom ho spájajú najmä autobusové linky č. 41, 41C a 43, pričom niektoré linky prechádzajú aj letiskom, ktoré sa nachádza  na juh od Swords.

Kategória:Mestá v grófstve Fingal
Signature song

**Signature song** (angl. doslova „podpisová pieseň“) je skladba (v niektorých prípadoch jedna z niekoľkých skladieb), ktorá najčastejšie slúži na identifikáciu interpreta (speváka či speváčky, alebo hudobnej skupiny), aj keď mohol mať aj iné populárne diela. 

Tieto skladby sa stávajú povinnou súčasťou repertoáru výberoviek a koncertných vystúpení toho-ktorého umelca. V niektorých prípadoch nemusí byť signature song zároveň aj komerčne najúspešnejším. Signature song jedného umelca môže byť vzhľadom na kultúrne zvyklosti a tradície obyvateľstva v rôznych krajinách sveta rozdielny. 

V prípadoch, keď ide o viac ako jednu charakteristickú skladbu, zvyknú tieto viaceré diela často pochádzať z jedného spoločného hudobného albumu, ktorý je potom považovaný za ich najlepší alebo tiež signature album.

Termín *signature song* nemožno použiť na prípady, keď sa niektorý umelec stal známym iba vďaka jednému hitu a nedosiahol úspech ďalšou svojou tvorbou (v takom prípade sa jedná o tzv. One-Hit Wonder)

## Príklady signature songov jednotlivých umelcov
Skupiny či interpreti so zdokumentovanými „signature songs“:

## Poznámky
*  Skladba, ktorá je pridaná do tohto zoznamu musí mať referenciu, ktorá potvrdzuje oprávnenie na jej vloženie.
*  ide o cover skladby od Otisa Reddinga

## Referencie
Rush

**Rush** (ír. *An Ros*) je mesto vo východnej časti Írska, v grófstve Fingal. Žije tu  9 231 obyvateľov (2011).

Je to prístavné mesto na pobreží Írskeho mora,  SSV od Dublinu. Nachádza sa na ceste R128,  východne od obce Lusk a  južne od Skerries, železničná stanica Rush and Lusk na hlavnej trati Dublin - Belfast je vzdialená  na západ od mesta.

Rush je prímorské letovisko s dvoma plážami (South Beach a North Beach), na území mesta sú tiež dva prístavy - Rush Harbour a Rogestown Harbour, golfové ihrisko a autokemping. 

Dominantami mesta sú pevnosť Drumanagh, kostol sv. Maura a zachovaný portál budovy Kenure House. Miestne divadlo Millbank Theatre je známe kvalitou spracovania dramatických diel.

## Iné projekty

Kategória:Mestá v Írsku
Kategória:Mestá v grófstve Fingal
Skerries

thumb|Skerries
**Skerries** (ír. *Na Sceirí*) je mesto vo východnej časti Írska, v grófstve Fingal. Žije tu 7 612 obyvateľov (2002).

Je to prístavné mesto na pobreží Írskeho mora vzdialené cca  SSV od Dublinu. Nachádza sa na križovatke ciest R127 a R128, medzi mestami Balbriggan ( na severozápad), Rush ( na juh) a obcou Lusk ( na JJZ) a pri hlavnej železničnej trati Dublin - Belfast. Súčasťou mesta je päť malých skalnatých ostrovov pri pobreží: Shenick's Island, St. Patrick's Island, Rockabill, Colt a Red Island. 

K pozoruhodnostiam mesta patria dva veterné mlyny a jeden vodný mlyn. Mesto je v súčasnosti prímorským letoviskom a strediskom cestovného ruchu (kúpanie, jachting, golf).

Kategória:Mestá v grófstve Fingal
Palác Tau

**Palác Tau** (francúzsky: *Palais du Tau*) je palác vo francúzskom meste Reims, bývalé sídlo reimského arcibiskupa. Palác bol postavený na prelome 15. a 16. storočia, v 17. storočí prešiel rekonštrukciou a sčasti bol prestavaný. 

Od roku 1972, kedy v ňom zriadili múzeum, je sprístupnený verejnosti.

Vďaka svojej historickej hodnote bol Palác Tau spoločne s reimskou katedrálou a opátstvom v Reims v roku 1991 zaradený na zoznam svetového kultúrneho dedičstva UNESCO. 

## Iné projekty

## Externé odkazy
*Oficiálna stránka múzea 

Tau
Kategória:Lokality Svetového dedičstva vo Francúzsku
Kategória:Kráľovské sídla vo Francúzsku
Kategória:Historické pamiatky vo Francúzsku

Kategória:Stavby v Reims
Drenthe

**Drenthe** môže byť:
*holandská provincia, pozri Drenthe (provincia)
*ľadová doba resp. štadiál v nordickom systéme ľadových dôb, synonymum: drent, pozri drent
*osoba:
** Royston Drenthe, holandský futbalista
Joystick (ovládač)

thumb|"Digitálny" Airbus A321 vpravo joystick namiesto knipla

**Joystick** [džojstyk] alebo „pákový ovládač“ je vstupné zariadenie. Slúži ako interaktívny, ergonomický ovládač zariadení. Principiálne je to zvislá páka pohyblivo upevnená v základni. Páka je vystredená uprostred pomysleného kríža ktorý reperezentuje x a y os pohybu. Výchylka páky vyvolá priamo úmerný pohyb ovládaného zariadenia. Niektoré joysticky sú vybavené aj ovládačom z-ovej súradnice, doplnkovými tlačidlami, ďalším osovým ovládačom (tzv. klobúčikom) a pod.

Ovládanie pomocou joysticku sa využíva hlavne pri ovládaní pohybu najrôznejších zariadení v súradnicovom systéme. S takýmto spôsobom ovládania sa je možné stretnúť napr. pri ovládaní stavebných strojov, lietadiel, žeriavov a pod. Ovládanie joystickom sa zaviedlo kvôli lepšej interakcii obsluhy (človeka) a riadeného stroja, pretože pre človeka je jednoduchšie naučiteľné "analógové" riadenie pohybom ruky, ako stláčanie tlačidiel. Obsluha nemusí dávať dole ruku z ovládača pri ovládaní viacerých osí, ako tomu bolo predtým (ovládanie pákami). Zároveň výchylka joysticku je priamo úmerná výchylke ovládaného zariadenia, takže obsluha aj bez vizuálneho kontaktu vie, v akej polohe sa ovládané zariadenie nachádza. Takýto spôsob ovládania sa rozšíril po digitalizácii ovládaných zariadení, kedy človek neovláda priamo zariadenie, ale procesorový systém, ktorý mení pohyb ovládača na pohyb motorov (hydrauliky) a pod. Takýto elektronický spôsob ovládania sa nazýva drive by wire, resp. špeciálne pre lietadlá fly-by-wire.

## Súvisiace články
* joystick - vstupné zariadenie osobného počítača

Kategória:Automatizácia
Joystick

right|thumb|Joystick:<br />1. Páka<br />2. Základňa<br />3. Tlačidlo – „spúšť“ (fire)<br />4. Ďalšie tlačidlá<br />5. Autofire<br />6. Ovládanie plynu<br />7. Klobúčik<br />8. Prísavky

**Joystick** [džojstyk] alebo **džojstik** alebo **pákový ovládač** je vstupné zariadenie počítača skonštruované na základe všeobecnejšieho mechanického joystick (ovládača). 

Joystick slúži ako interaktívny, ergonomický ovládač kurzora kombinovaný s tlačidlami. Jeho primárne určenie je ovládanie počítačových hier. Principiálne je to zvislá páka pohyblivo upevnená v základni. Páka je vystredená uprostred kríža ktorý reperezentuje x a y os pohybu. Výchylka páky vyvolá priamo úmerný pohyb kurzora (objektu) na obrazovke. Niektoré joysticky sú vybavené aj kruhovým ovládačom z-ovej súradnice, doplnkovými tlačidlami, ďalším osovým ovládačom (tzv. klobúčikom) a pod.

Ovládanie pomocou joysticku sa využíva hlavne pri hraní počítačových hier, v leteckých simulátoroch a pod. Snahou je ovládanie priblížiť skutočnému ovládaniu lietadla. V nie herných aplikáciách sa používajú hlavne pri ovládaní virtuálneho pohybu v súradnicovom systéme. 

## Delenie
* **proporcionálne** - výchylka páky je snímaná v absolútnych súradniciach, čiže smer a poloha ovládacej páky zodpovedá presne smeru a pohybu kurzora.
***inkrementálne* (digitálne) - poloha páky je snímaná inkrementálnym snímačom, čiže digitálne
***analógové* - poloha páky je snímaná potenciometrom (zmena odporu), čiže analógovo
* **neproporcionálne** - je daný len smer, výchylka páky len zopne spínač. Poloha kurzora sa vypočíta z času pridržania spínača.

Proporcionálny joystick umožňuje odčítať smer a veľkosť výchylky páky. Neproporcionálne odčítajú iba smer, nie však veľkosť výchylky. Výhodou proporcionálneho joysticku je presné určenie polohy, čo umožňuje plynulé riadenie napr. virtuálneho lietadla. Takýto joystick však nie je vhodný pre hranie počítačových hier, pretože na pohyb z jednej krajnej polohy páky do druhej je potrebný dlhší čas, ktorý znemožňuje rýchlu reakciu (napr. v akčných hrách). Tu sú vhodnajšie neproporcionálne joysticky.

## Pripojenie
V minulosti sa na pripojenie joysticku používal výhradne analógový port tzv. gameport, ktorý umožňoval priame meranie odporu snímačov dvoch analógových joystickov bez nutnosti prevodníka. Vedel analógovo snímať po dve osi a dve tlačidlá. Gameport je dnes považovaný za zastaraný port (legacy port) a je nahradený USB portom. Digitalizácia joysticku umožnila neobmedzene rozšíriť počty osí a tlačidiel, ako aj doplniť tzv. spätnú väzbu tzv. *feedback* (páka má regulovaný odpor, prenášajú sa do nej virtuálne otrasy a vibrácie z hier, virtuálny náraz trhne pákou, páka kladie meniteľný odpor podľa prostredia v hre a pod.). Meranie polohy výchylky páky je alebo analógové, alebo inkrementálne (obvykle optický IRC snímač), komunikácia s počítačom digitálna. Takéto joysticky už nie sú len vstupnými zariadeniami, ale kombinovanými vstupno-výstupnými zariadeniami. 

## Pozri aj
* Joystick (ovládač)
* Vstupné zariadenie
* Gamepad

## Iné projekty

Kategória:Vstupné zariadenia
Seč

**Seč** môže byť:

* obec na Slovensku v okrese Prievidza, pozri Seč (okres Prievidza)
* obec v Česku v okrese Chrudim, pozri Seč (okres Chrudim)
* obec v Česku v okrese Plzeň-juh, pozri Seč (okres Plzeň-juh)
* obec v Česku v okrese Ústí nad Orlicí, pozri Seč (okres Ústí nad Orlicí)
* zaniknutý hrad v obci Rimavská Seč,  pozri Seč (hrad)
* knižne: boj sečnými zbraňami
* vo vojenstve: konečná fáza útočného boja
* v lesníctve: presekávanie lesa
* neodborne: mladý, novovysadený porast
* Záporožská Sič ako sídlo, pozri Záporožská Sič (pevnosť)
* priezvisko, pozri Seč (priezvisko), napr.:
** Peter Seč, slovenský biochemik

**SEČ** je Stredoeurópsky čas

## Pozri aj
* Dolná Seč
* Horná Seč
* Rimavská Seč
* Vidlatá Seč
Veľkonočný pondelok

right|thumb|Štáty, kde sa oslavuje veľkonočný pondelok ako sviatok alebo deň pracovného pokoja

**Veľkonočný pondelok** alebo **Svetlý pondelok** alebo **Pondelok Paschy** je deň, ktorý nasleduje po nedeli Zmŕtvychvstania, resp. po Nedeli Paschy. Je to druhý deň Svetlého týždňa, resp. veľkonočnej oktávy. V ľudovej sfére je spojený s rôznymi tradíciami a zvykmi, ktoré sa zaraďujú medzi prechodové rituály končiacej sa zimy a nastávajúcej jari. Táto nekresťanská prax bola v priebehu dejín v rôznych kultúrach teologizovaná a zaradená do kresťanského rámca.

V Gréckokatolíckej cirkvi na Slovensku sa na Svetlý pondelok po liturgii svätého Jána Zlatoústeho a myrovaní koná slávnostný sprievod okolo chrámu, pri ktorom sa na štyri svetové strany čítajú evanjeliá od všetkých štyroch evanjelistov o vzkriesení Ježiša Krista, čo symbolizuje ohlasovanie radostnej zvesti (evanjelia) celému svetu. Utiereň sa slávi podobným spôsobom ako na samu Nedeľu vzkriesenia, len sa na jej začiatku neobchádza okolo cerkvi. Večiereň sa slávi tiež podobným spôsobom ako na Paschu s tým rozdielom, že sa na nej nečíta evanjelium. Menlivé časti na utierni sú z 2. hlasu, na večierni sa začína 3. hlas.

V Gréckokatolíckej cirkvi na Slovensku je Svetlý pondelok (Pondelok Paschy) prikázaným sviatkom.

O zvyklostiach pozri oblievačka, šibačka a kraslica.

Kategória:Veľká noc
Kategória:Liturgický rok
Kategória:Kresťanské sviatky
Kategória:Pondelok
Nedeľa Božieho milosrdenstva

**Druhá veľkonočná nedeľa**, od roku 2000 zároveň **Nedeľa Božieho milosrdenstva** (v minulosti nazývaná **Biela nedeľa**;  *Dominica in albis*) je posledný deň veľkonočnej oktávy v rímskokatolíckej cirkvi. Názov pochádza zo zvyku, že novokrstenci tohto dňa naposledy nosili biele rúcho, do ktorého boli oblečení pri krste vo veľkonočnú vigíliu. Liturgická farba dňa je biela.

Pred liturgickou reformou po Druhom vatikánskom koncile sa k novokrstencom obracalo epištolné čítanie (1Pt 2,2-10), ktoré začínalo slovami: „quasi modo geniti“ (ako [novo]narodené [deti]), preto sa nedeľa nazývala (a v evanjelických cirkvách sa stále nazýva) tiež *Quasimodo*.

Pendantom v gréckokatolíckej a pravoslávnej cirkvi je Tomášova nedeľa (Nedeľa Antipaschy).

Dňa 30. apríla 2000 stanovil pápež Ján Pavol II. pre rímskokatolícku cirkev na prianie poľskej rehoľníčky svätej Faustíny Kowalskej (ktorú o to Ježiš podľa nej vo zjaveniach požiadal) tento deň ako *Nedeľu Božieho milosrdenstva*.

## Referencie

Kategória:Veľká noc
Kategória:Liturgický rok
Kategória:Kresťanské sviatky
Kategória:Nedeľa
Zmŕtvychvstanie Pána

[náhľad|[Fra Angelico: Zmŕtvychvstanie Krista a ženy pri hrobe]]
náhľad|Ikona Zmŕtvychvstania

**Zmŕtvychvstanie Pána** alebo **Veľkonočná nedeľa** alebo **Nedeľa Pánovho zmŕtvychvstania** je najväčšia slávnosť kresťanského cirkevného roka, v ktorej sa oslavuje Kristovo vzkriesenie a víťazstvo nad smrťou.

## Rímskokatolícka cirkev
V rímskokatolíckej cirkvi Nedeľu Pánovho zmŕtvychvstania predchádza Veľkonočná vigília, bohoslužba noci, v ktorej bol Ježiš vzkriesený. Oslava Veľkej noci bezprostredne trvá po celú veľkonočnú oktávu, no veľkonočná doba ako taká sa končí až 50. dňom slávnosťou Zoslania Ducha Svätého (Turíce). Špecifikom veľkonočnej omše je tzv. Sekvencia Victime Paschali laudes (Obeť svoju Veľkonočnú), ktorá sa prednáša spevom pred alelujovým veršom. 

## Gréckokatolícka cirkev
V gréckokatolíckej cirkvi sa nazýva **Nedeľa Paschy** alebo **Nedeľa vzkriesenia** a je najväčším sviatkom cirkevného roka. Oslava vzkriesenia Ježiša Krista (Pascha) sa predlžuje na celý týždeň, ktorý nesie označenie Svetlý týždeň. Obdobie Paschy trvá od Nedele vzkriesenia do stredy pred Nanebovstúpením Pána, teda 40 dní. Z liturgického hľadiska predstavuje Nedeľa vzkriesenia začiatok evanjeliových i apoštolských čítaní (lekcionára) a aj začiatok cyklu oktoichu (osmohlasníka). V Nedeľu Paschy na liturgii sa začína čítať Jánovo evanjelium od začiatku („Na počiatku bolo Slovo...“) a aj Skutky svätých apoštolov od začiatku. Na večierni, ktorá sa slávi na Veľkú sobotu večer spolu s liturgiou sv. Bazila Veľkého, sa začína 1. hlas oktoicha.

Najdôležitejšou bohoslužbou nedele Paschy je utiereň vzkriesenia, ktorá sa slúži v nedeľu ešte pred východom slnka (na Slovensku a u východných Slovanov) alebo o polnoci zo soboty na nedeľu (na Balkáne). Pred ňou sa niekde zvykne slúžiť polnočnica, počas ktorej sa prenesie pláštenica zo stredu chrámu z katafalku (symbolického hrobu) na prestol (oltár), čo symbolizuje Kristovo vzkriesenie. Typickým obradom Nedele Paschy je aj posvätenie paschálnych (veľkonočných) pokrmov, ktoré sa väčšinou koná vonku pred chrámom. Pred posvätením jedál alebo po ňom sa slávi liturgia svätého Jána Zlatoústeho. Hodinky (časy) majú svoju osobitnú štruktúru, v ktorej dominujú radostné paschálne spevy, zatiaľ čo žaltár je redukovaný na minimum. Takýmto spôsobom sa hodinky (a tiež povečerie a polnočnica) modlia celý Svetlý týždeň.

Počas Veľkonočného obdobia sa podľa obyčaje grekokatolíci zdravia slovami *Christós voskrése! – Voístinu voskrése!*, po slovensky *Kristus vstal zmŕtvych! – Skutočne vstal zmŕtvych!*

## Pozri aj
* Zmŕtvychvstanie Ježiša Krista                                                                                                      
* Pascha v gréckokatolíckej cirkvi
* Veľká noc v rímskokatolíckej cirkvi
* Svetlý týždeň
* Veľkonočná oktáva

## Zdroje
* Andrej Škoviera: Veľký týždeň a Pascha. Komentár k bohoslužbám, čítaniam a sviatku.
* Modlitba denných hodiniek (časov), povečeria a polnočnice na svätú Paschu a vo Svetlom týždni

Kategória:Ježiš Kristus
Kategória:Veľká noc
Kategória:Svätý týždeň
Kategória:Liturgický rok
Kategória:Kresťanské sviatky
Kategória:Nedeľa
Veľkonočná oktáva

[náhľad|[Ježiš Kristus, zobrazený po boku svätých, vyzdvihuje Adama a Evu z hrobov a potláča smrť. Freska zmŕtvychvstania v Chráme svätého Spasiteľa v Chóre, okolo roku 1315, dnes Istanbul, Turecko]]
**Veľkonočná oktáva** je týždeň rímskokatolíckeho liturgického roka, ktorý sa začína nedeľou Zmŕtvychvstania Pána a končí sa na Nedeľu Božieho milosrdenstva, t. j. druhú veľkonočnú nedeľu (o 8 dní neskôr, preto oktáva). V kresťanstve je Veľká noc slávnosťou Kristovho víťazstva nad smrťou najväčším sviatkom, preto samotný deň slávnosti je akoby predĺžený o osem dní, keď si majú veriaci uvedomiť veľkosť a význam Kristovho vzkriesenia pre svoj život.

Sviatočné dni veľkonočnej oktávy majú liturgické náležitosti Nedele Pánovho zmŕtvychvstania, čiže dve čítania, hymnus glória aj krédo a nepovinnú sekvenciu. 

Pendantom v Gréckokatolíckej a Pravoslávnej cirkvi je Svetlý týždeň.

## Externé odkazy
* Veľkonočná oktáva - breviar.sk 

Kategória:Veľká noc
Kategória:Liturgický rok
Kategória:Týždne